এক সোমবার নির্ধারিত ছিল রাজ্যের দুই মন্ত্রীর শপথগ্রহণ। তা পিছিয়ে হবে আর এক সোমবার। রাজ্যপালের অসুস্থতায় পুরো এক সপ্তাহ পিছিয়ে গেল রাজ্যের দুই মন্ত্রী চন্দ্রিমা ভট্টাচার্য ও উজ্জ্বল বিশ্বাসের শপথগ্রহণ অনুষ্ঠান। নাকে অস্ত্রোপচারের পর রাজ্যপাল এখন অনেকটাই সুস্থ। আগামী সোমবার তিনি সম্পূর্ণ সুস্থ হয়ে যাবেন। তাঁর সম্মতি মেলার পরই আগামী সোমবার নির্ধারিত হয়েছে শপথ গ্রহণের দিনক্ষণ।